Daniela Vega Garcia i Jaime Ballesteros Caballo cantaran enguany el tradicional Cant de la Carxofa d'Alaquàs
31/08/2016

# Daniela Vega Garcia i Jaime Ballesteros Caballo cantaran enguany el tradicional Cant de la Carxofa d'Alaquàs

*   31/08/2016
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=15727

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15727%2F0&title=Ajuntament%20d%27Alaqu%C3%A0s.%20Premsa.Daniela%20Vega%20Garcia%20i%20Jaime%20Ballesteros%20Caballo%20cantaran%20enguany%20el%20tradicional%20Cant%20de%20la%20Carxofa%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15727/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15727/31082016img_9970_Form_4.jpg)](https://www.alaquas.org/ficheros/documentos/2016/2/15727/31082016img_9970_Form_10.jpg "<a href='https://www.alaquas.org/ficheros/documentos/2016/2/15727/31082016img_9970_Form_10.jpg' target=_blank><i class='fa fa-external-link' aria-hidden='true'></i>.Daniela Vega Garcia i Jaime Ballesteros Caballo cantaran enguany el tradicional Cant de la Carxofa d'Alaquàs</a>")

L'acte va comptar amb la presència de la Consellera de Vivenda, Obres Públiques i Vertebració del Territori, Mª José Salvador i el Secretari Autonòmic de l'Agència Valenciana del Turisme, Francesc Colomer, que acompanyaren a l'Alcaldessa d'Alaquàs en la Prova

El Castell d'Alaquàs va acollir el passat 30 d'agost la tradicional Prova de Veu de l'Àngel per triar als xiquets i xiquetes que cantaran aquest any la carxofa en honor a la Mare de Déu de l’Olivar i al Crist de la Bona Mort. Els escollits van ser Daniela Vega García, que cantarà en honor a la Mare de Déu de l’Olivar el 8 de setembre a la Parròquia de la Mare de Déu de l’Olivar i Jaime Ballesteros Caballo, que ho farà en honor al Crist de la Bona Mort el 9 del mateix mes a la plaça de la Constitució, davant del Castell.

L’acte va comptar amb la presència de la Consellera de Vivenda, Obres Públiques i Vertebració del Territori, Mª José Salvador i del Secretari Autonòmic de l’Agència Valenciana del Turisme, Francesc Colomer, que es van desplaçar fins Alaquàs per conèixer de primera mà el cant tradicional. Van estar acompanyats de l’Acaldessa d’Alaquàs, Elvira García Campos, una representació de la Corporació Municipal i representants de totes les entitats que organitzen la Prova. Va assistir també l’Alcalde de Silla, Vicente Zaragozá.

Per a l’Alcaldessa d’Alaquàs, “el Cant de Carxofa és la millor senya d’identitat que tenim a Alaquàs i per això hem de continuar perseverant i treballant perquè la Carxofa siga declarada Bé d’Interés Cultural”, una iniciativa en la que s’està treballant per part de diverses institucions com la Unió Musical d'Alaquàs, la Universitat de València, els Clavaris del Crist, la Confraria de la Mare de Déu de l’Olivar, Quaderns d’Investigació i l’Associació Cultural la Carxofa, que han subscrit una moció de suport a la iniciativa de sol·licitar la declaració de Bé d'Interés Cultural. Això ha comptat amb el suport del plenari de l'Ajuntament d'Alaquàs i així ho van recordar a l’acte ahir el president de l’associació Amics de la Carxofa, Paco Pons i el president de la Unió Musical d’Alaquàs, Eleuterio Fernández.

El Secretari Autonòmic es va afegir a la proposta del plenari i de totes les associacions implicades i va felicitar Alaquàs “per custodiar aquesta tradició cultural i genuïna i passar-la a altres generacions. Aneu per devant en aquesta singularitat hui manifestada. Gràcies per ajudar a Alaquàs i a la Comunitat a ser diferent iautèntica”, va afirmar.

L'acte va ser organitzat per la Confraria de la Mare de Déu de l’Olivar i els Clavaris del Crist 2016 i va comptar com sempre amb la col·laboració de l'Associació Cultural Cant de la Carxofa i la Unió Musical d'Alaquàs.

El Cant de la Carxofa, considerat com a Festa d'Interès Públic de la Província de València, és un tret que defineix i diferencia la cultura d'Alaquàs. Per això, és una de les tradicions més emotives per als seus veïns, els quals esperen impacients la seua arribada durant l'any. La peça que cantaran els xiquets i xiquetes els dies 8 i 9 és una composició musical del segle XVII que solament perviu a municipis de l'àrea metropolitana com Alaquàs.

Van ser 32 els xiquets i xiquetes d'Alaquàs que es van presentar i finalment l'elecció es va haver de fer entre sis finalistes. Mesos abans d'aquest gran dia es va realitzar una convocatòria que es va fer arribar a totes les escoles del municipi. Així, els professors de música, que van ser felicitats durant l'esdeveniment, van difondre aquesta oportunitat i, més tard, van ajudar als alumnes interessats a inscriure's en la Unió Musical d'Alaquàs. Després d'apuntar-se, Rut Martínez García, el treball de la qual també es va destacar al llarg de la cerimònia, els va preparar per a cantar la tradicional peça.

La tasca realitzada per Miguel Ángel Lino també va ser rellevant, ja que va dirigir la Jove Orquestra de la Unió Musical d'Alaquàs, que va realitzar l'acompanyament musical.